ขบวนรถไฟฟ้าโครงการรถไฟฟ้าชานเมืองกรุงเทพฯ-ปริมณฑล ถึงไทยแล้ว
วันนี้ (13 ต.ค.2562) เพจทีมพีอาร์การรถไฟแห่งประเทศไทย แจ้งว่า เมื่อวันที่ 12 ต.ค.2562 เวลา 13.00 น. ณ ท่าเรือแหลมฉบัง อ.ศรีราชา จ.ชลบุรี นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตำแหน่งผู้ว่าการรถไฟแห่งประเทศไทย เปิดเผยว่า ตามที่การรถไฟฯ ได้ร่วมพิธีส่งรถไฟฟ้า 2 ขบวนแรก ขึ้นเรือจากประเทศญี่ปุ่นมายังประเทศไทย ในโครงการระบบขนส่งมวลชนทางรางในพื้นที่กรุงเทพมหานครและปริมณฑล โครงการระบบรถไฟชานเมือง (สายสีแดง) ช่วงบางซื่อ - รังสิต และช่วงบางซื่อ – ตลิ่งชัน จาก บริษัท ฮิตาชิ จำกัด ซึ่งเป็นหนึ่งในสมาชิกของกลุ่มกิจการค้าร่วม MHSC ร่วมกับ Mitsubishi Heavy Industries Ltd. และ Sumitomo Corporation ให้กับการรถไฟแห่งประเทศไทย เมื่อวันที่ 25 ก.ย.2562 ที่ผ่านมา โดยขณะนี้ ขบวนรถดังกล่าวได้เดินทางมาถึงประเทศไทยเรียบร้อยแล้วทีมพีอาร์การรถไฟแห่งประเทศไทยหลังจากนั้น ในวันที่ 1 พ.ย. 2562 การรถไฟฯ จะทำพิธีต้อนรับขบวนรถไฟฟ้าชุดแรกของโครงการระบบขนส่งมวลชนทางรางในพื้นที่กรุงเทพมหานครและปริมณฑล โครงการระบบรถไฟชานเมือง (สายสีแดง) ช่วงบางซื่อ - รังสิต และช่วงบางซื่อ – ตลิ่งชัน ณ โรงซ่อมบำรุงรถไฟฟ้าสายสีแดง (Commuter Train Depot) สถานีกลางบางซื่อ เขตจตุจักร กรุงเทพฯ อย่างเป็นทางการต่อไปทีมพีอาร์การรถไฟแห่งประเทศไทยทีมพีอาร์การรถไฟแห่งประเทศไทย
ขบวนรถไฟฟ้า 2 ขบวนแรก ในโครงการระบบขนส่งมวลชนทางรางในพื้นที่กรุงเทพมหานครและปริมณฑล โครงการระบบรถไฟชานเมือง (สายสีแดง) ช่วงบางซื่อ - รังสิต และช่วงบางซื่อ – ตลิ่งชัน เดินทางมาถึงประเทศไทยเรียบร้อยแล้ว
รถไฟฟ้า,ระบบรถไฟชานเมือง,บางซื่อ,รังสิต,ตลิ่งชัน,ญี่ปุ่น,แหลมฉบัง